Geen ‘selfies’ asb, vra OVK | Maroela Media
Geen ‘selfies’ asb, vra OVK
Die Onafhanklike Verkiesingskommissie (OVK) het ŉ beroep gedoen op kiesers om nie ‘selfies’ met hul stembriewe of in die stemhokkies te neem nie.
“Dit is ŉ oortreding om foto’s te neem of te publiseer wat ŉ persoon se stem op ŉ stembrief onthul. Oortreders kan ŉ boete of selfs tronkstraf vir maksimum periode van een jaar opgelê word indien hulle hieraan skuldig bevind word,” het Kate Bapela, woordvoerder van die OVK, Sondag gesê.
Bapela sê dit is nie moontlik om kiesers se selfone weg te neem wanneer hulle die stemhokkies binnegaan nie, maar het ŉ beroep op mense gedoen om die wet te respekteer. Bapela sê daar was gevalle waar oorsese kiesers die tipe foto’s geneem het sowel as ŉ sosialemedia-veldtog wat dit glo aangemoedig het.
“Kiesers kan foto’s neem van hulself buite die kiesstasies en van die ink op hulle duime om te wys hulle was deel van die verkiesing,” sê Bapela.
ŉ “Selfie” is ŉ foto van jouself wat met ŉ selfoonkamera geneem word.
DA-busse met klippe bestook
Sokkerster jok glo oor ontvoering
Hoop ook die persone wat die klits skoon kwyt is oor “selfies” neem kennis !